b'\n_START_ARTICLE_\nBjergkortkrone\n_START_SECTION_\nHjemsted\n_START_PARAGRAPH_\nBjergkortkrone er udbredt i Nordafrika, Mellem\xc3\xb8sten, Lilleasien samt \xc3\x98st- og Centraleuropa. Arten foretr\xc3\xa6kker lys\xc3\xa5bne voksesteder med t\xc3\xb8r og varm, n\xc3\xa6ringsrig sandjord. Derfor tr\xc3\xa6ffes den oftest i vinmarker og p\xc3\xa5 overdrev og klippefyldte stepper. Desuden kan den ses p\xc3\xa5 affaldspladser og ruderater. Planten betragtes som markukrudt i de lande, hvor den forekommer naturligt._NEWLINE_I det nord\xc3\xb8stlige Bulgarien, hvor klimaet er kontinentalt med varm, t\xc3\xb8rre somre og h\xc3\xa5rde vintre, findes steppeomr\xc3\xa5der af samme type, som kan ses i f.eks. Ungarn og Ukraine. Her vokser arten sammen med bl.a. agernigella, almindelig bl\xc3\xa6reb\xc3\xa6lg, almindelig judastr\xc3\xa6, almindelig n\xc3\xa6ldetr\xc3\xa6, almindelig parykbusk, almindelig syren, asfaltkl\xc3\xb8ver, asiatisk singr\xc3\xb8n, balkanp\xc3\xa6on, bjergstenfr\xc3\xb8, bl\xc3\xa5 staudeklematis, buskhestesko, dv\xc3\xa6rgmandel, farveg\xc3\xa5seurt, foderesparsette, fransk rose, glatbladet tidselkugle, gul l\xc3\xa6bel\xc3\xb8s, hvid diktam, h\xc3\xa5rtotfjergr\xc3\xa6s, kronelimurt, lav iris, Melica transsilvanica (en art af flitteraks), melittis, opret galtetand, pigget lakrids, Potentilla cinerea (en art af potentil), purpurkongelys, russisk l\xc3\xb8n, Scabiosa argentea (en art af skabiose), sibirisk klokke, skarleje, sk\xc3\xa6rmokse\xc3\xb8je, slank sternbergia, spinkel kambunke, strandasters, s\xc3\xb8lvsalvie, s\xc3\xb8lvbladet p\xc3\xa6re, Teucrium polium (en art af kortl\xc3\xa6be), uldh\xc3\xa5ret fingerb\xc3\xb8l, v\xc3\xa5radonis og weichsel\n_START_SECTION_\nAnvendelse\n_START_PARAGRAPH_\nFlere steder i det syd\xc3\xb8stlige Europa h\xc3\xb8ster og t\xc3\xb8rrer man blomster og blade i juli. Produktet bliver brugt som urtete. Videnskabelige unders\xc3\xb8gelser har vist, at planten indeholder polyfenoler med antioxidante virkninger og flere forskellige andre stoffer, som er antibakterielle'